Kamu bisa jelasin ke aku soal Frigat Kelas Oliver Hazard Perry dalam bahasa melayu?

Frigat Kelas Oliver Hazard Perry adalah sebuah kelas frigat yang dinamakan bersempena Komodor Oliver Hazard Perry, seorang wira Tentera Laut Amerika Syarikat semasa Pertempuran Tasik Erie. Frigat ini juga dikenali sebagai kelas Perry atau FFG-7. Kapal perang ini asalnya direka oleh Amerika Syarikat pada pertengahan tahun 1970-an sebagai sebuah kapal pengiring pelbagai guna yang tidak mahal yang akan dibina dalam jumlah yang besar bagi mengantikan kapal pembinasa dari era Perang Dunia II. Sebanyak 55 buah kapal telah dibina di Amerika Syarikat: 51 buah untuk Tentera Laut A.S dan empat buah untuk Tentera Laut Diraja Australia. Sebagai tambahan, lapan buah kapal dibina di Republik China (Taiwan), enam di Sepanyol dan dua di Australia untuk kegunaan armada-armada tentera laut mereka. Kapal perang bekas Tentera Laut A.S dari kelas ini juga ada yang dijual atau didermakan kepada tentera laut dari Bahrain, Mesir, Poland, dan Turki.